Пиротски окръг
Пиротският окръг () е териториална единица в състава на провинция Централна Сърбия. Разположен е в югоизточния край на Сърбия, на границата с България.

Населението на окръга е 105 654 души (2002), а площта е 2761 km2. Административен център на окръга е град Пирот.

История 
След подписването на Санстефанския мирен договор от 3 март 1878 г. окръг Пирот влиза в състава на Княжество България. Тогава цялата област около града е населена с българи. Според Берлинския конгрес обаче, който се състои през същата година, Пиротският край е присъединен към Сърбия. След Първата световна война според Ньойския договор територията на община Цариброд също е прибавена към Сърбия. Между 1941 и 1944 г. окръгът е присъединен към България.

В днешни дни според официалната статистика в Сърбия населението на окръг Пирот е представено предимно от сърби. Официално има и голямо българско малцинство, населяващо главно община Цариброд.

Общини 
Пиротският окръг е съставен от 4 общини: Бабушница, Бела паланка, Пирот, Цариброд.

Население 
 Численост по общини

 Етнически състав

Икономика 
В индустриалната зона на Пирот е развита каучуковата промишленост, където се произвеждат гумите „Тигар“. Друг развит отрасъл е текстилната индустрия със завода „Първи май“, както и завода за производство на бои и оцветители „Суко“.

Култура 
В Пиротския окръг са запазени образци на средновековната архитектура - църквата „Света Петка“ (13 век), Пиротската крепост и Погановският манастир „Свети Йоан Богослов“.

 
Поморавие